ખાસ કરીને આદિવાસી વિસ્તારમાં જે શાળાઓ મર્જ કરવામાં આવશે, તો નાની વયના બાળકો ત્રણ-ચાર કિલોમીટર દૂર શાળાએ જઇ શકશે નહીં, મજૂરી કરી ગુજરાન ચલાવતા માતા-પિતા બાળકોને દરરોજ લેવા કે મૂકવા જઇ શકતા નથી, આવા બાળકોનું ભવિષ્ય અંધકારમય બની જશે, જો ચૂંટણીઓના માહોલમાં એક મતદાર હોય તો પણ જેના માટે અલાયદું પોલિંગ બૂથ ઊભું કરી શકાય છે, તો ૩૦ થી ઓછા બાળકો માટે શાળાઓ કેમ બંધ કરવી જોઇએ, વર્ષે વર્ષે ગુજરાતમાં શિક્ષણનું સ્તર નીચું આવતા શિક્ષણમાં સુધારો અને પ્રોત્સાહન આપવાને બદલે શાળાઓ બંધ કરવામાં આવતી હોય જે શરમજનક ગણી શકાય, વિદ્યાર્થીઓના ભવિષ્ય સાથે ચેડાં કરવાનું બંધ કરવામાં આવે, જો શાળાઓ મર્જ કરવામાં આવશે તો રાજયવ્યાપી આંદોલન શરૂ કરશેની ચીમકી ઉચ્ચારી છે.